Videokohtunik

Videokohtunik (inglise keeles video assistant referee või VAR) on jalgpallis kohtunik, kes aitab peakohtunikku otsuste langetamisel, kasutades selleks videopilti ja kuulareid. Videokohtuniku eesmärk on vähendada inimlikke eksimusi, mis võivad mänge negatiivselt mõjutada.The Professional Football Scouts Association. Lancashire. VAR EXPLAINED: WHAT IS IT AND HOW DOES IT WORK?. Kättesaadav https://thepfsa.co.uk/var-explained-what-is-it-and-how-does-it-work/, külastatud märts 2021.

Videokohtuniku kirjutas ametlikult jalgpallireeglitesse Rahvusvaheline Jalgpalli Nõukogu (IFAB) aastal 2018. Videokohtunik töötab põhimõttel, et vähese sekkumisega saaks suurima võimaliku kasu ning süsteem aitab ilmselgeid või märkamata jäänud vigasid parandada.The International Football Association Board. 2018. Historic step for greater fairness in football. Kättesaadav https://www.theifab.com/news/historic-step-for-greater-fairness-in-football, külastatud märts 2021.

 Protseduur 
Videokohtunik sekkub, kui on toimunud “selge ja ilmne eksimus” või “tõsine märkamata jäänud intsident” neljas olukorras:International Football Association Board. Video Assistant Referee (VAR) protocol. Kättesaadav https://www.theifab.com/laws/chapter/38/section/134/, külastatud märts 2021.

 Värava lugemine või mittelugemine – ründav meeskond on enne väravat reegleid rikkunud, pall on olnud enne väravat mängust väljas, pall on/ei ole ületanud väravajoont või on tehtud viga penaltilöögi ajal.
 Penalti määramine või mittemääramine – ründav meeskond on enne penalti määramist reegleid rikkunud, pall on olnud enne intsidenti mängust väljas, viga on tehtud karistusala sees/väljas, penaltiotsus on tehtud ebakorrektselt.
 Otsene punane kaart – otsene värava olukorra peatamine, ränk viga või ebasportlik käitumine.
 Eksimus isikuga – peakohtunik on hoiatanud või eemaldanud mängust vale mängija.

 Kontroll 
Videokohtunik vaatab kõiki mängu ajal toimunud intsidente, kasutades selleks mitmeid kaameranurki ning eri kiirustel videokordusi. Kui sellisel vaatlusel ei toimu selgeid või tõsiseid vigu, mida väljakukohtunik ei märka, ei sekku ka videokohtunik. Seda nimetatakse “vaikseks kontrolliks” (inglise keeles silent check). See aitab kohtunikul mängu paremini kontrollida ning anda vajaduse korral infot ka mängijatele, et kontroll on tehtud ja viga pole sooritatud.

Kui mõni intsident vajab täpsemat kontrolli ning kohtunik peab videokohtunikuga suhtlemiseks mängu peatama, peab ta seda selgelt väljendama, hoides ühte kätt kuularil ning teist kätt kõrvale sirutades. 

Vea leidmisel annab videokohtunik sellest teada ning väljakukohtunik peab otsustama, kas võtta vastu videokohtuniku otsus, ignoreerida saadud infot või hakata olukorda üle vaatama.International Football Association Board. Video Assistant Referee (VAR) protocol. Kättesaadav https://www.theifab.com/laws/chapter/38/section/136/, külastatud märts 2021.

 Väljakupealne ülevaatus 
Kui videokohtunik soovitab või peakohtunik ise arvab, et mingi otsus on tehtud valesti, võib ta otsustada väljakupealse ülevaatamise kasuks. See tähendab, et peakohtunik saab väljaku kõrvale paigutatud videoekraanist olukorda ise üle vaadata. 

Kui kohtunik on otsustanud ülevaatuse kasuks, peab ta sellest kõigile teada andma, selleks peab ta kätega ekraani kuju jäljendama. Seda märguannet kutsutakse TV-signaaliks. Ekraanil näevad väljaku- ja videokohtunik ühesugust kaamerapilti. Ülevaatamist kasutatakse tavaliselt juhtudel, kui viga on subjektiivne, mitte faktidel põhinev. Ülevaatusel pole ajalimiiti, peamine on otsuse täpsus. pärast ülevaatamist peab kohtunik samuti TV-signaali kasutama ning kohe pärast seda oma otsuse teatama.

TV-signaali kasutab väljakukohtunik ka siis, kui teeb oma otsuse videokohtuniku abil ning ise ülevaatust ei vaja.

 Rikkumised 
Videokohtunik vaatab üle iga mängu olukorra. See tähendab, et ükski mängija või tiimiliige ei saa küsida ühegi intsidendi ülevaatust. 

Ükski mängija või tiimiliige ei tohi ülevaatust segada. Kui mängija või tiimiliige imiteerib korduvalt TV-signaali, võib teda hoiatada kollase kaardiga. Kui mängija või tiimiliige siseneb videokohtuniku ruumi, võib ta mängust eemaldada.

 Ajalugu 
Videokohtuniku mõte sai alguse Hollandi Jalgpalliliidu (KNVB) korraldatud projektist "Refereeing 2.0.", mille eesmärk oli uuendada kohtuniku rolli. Samast projektist sai alguse edukas väravajoone tehnoloogia. Videokohtuniku süsteemi katsetati Hollandi kõrgliigas 2012–13 hooajal. 

2014. aastal esitas Hollandi Jalgpalliliit Rahvusvahelisele Jalgpalli Nõukogule idee, et mängudel võiks kasutusele võtta videokohtuniku süsteemi. Samuti tuleks katsetada veel süsteemi toimimist ja tulevikus lõplikult videokohtunik kasutusele võtta. See mõte võeti arutlusele alles pärast FIFA tollase presidendi Sepp Blatteri ametist kõrvaldamist, sest viimane oli tuntud kui tehnoloogia kasutuselevõtu suur vastane. Uus president Gianni Infantino võttis idee uuesti arutlusele aastal 2015 ning süsteem sai hea tagasiside. Medeiros, João. 2018. The inside story of how FIFA's controversial VAR system was born. Kättesaadav https://www.wired.co.uk/article/var-football-world-cup, külastatud 17. märts, 2021.

2016. aastal otsustati Rahvusvahelise Jalgpalli Nõukogu koosolekul, et videokohtuniku süsteem peab läbima kaks aastat kestvad teaduspõhised katsed. 

Esimesed mängud, kus videokohtunikku kasutati, olid sõpruskohtumised. Nendes mängudes videokohtunikku palju ei kasutatud. See oli teretulnud, sest ei soovitud, et süsteem hakkaks mängutempot segama. Esimene ametlik kohtumine, kus videokohtunikku kasutati, oli 12. augustil 2016. aastal, kui vastamisi läksid kahe Ameerika kõrgliiga klubi reservmeeskonnad.Alvarez, Liana. 2016. MLS makes soccer history with debut of video assistant referees. Kättesaadav https://www.si.com/media/2016/08/19/mls-virtual-assistant-referees-debut, külastatud 17. märts, 2021.

Esimene ametlik suurturniir, kus videokohtunikku kasutati, oli 2016. aasta FIFA klubide maailmameistrivõistlused.BBC Sport. 2016. Video replays: Referees to use pitch-side monitors at Fifa's Club World Cup. Kättesaadav https://www.bbc.com/sport/football/38245174, külastatud märts 2021. Samuti kasutati süsteemi 2017. aasta FIFA konföderatsioonide karikaturniiril.Ogden, Mark. 2017. VAR creates as much confusion as clarity in Confederations Cup final. Kättesaadav https://www.espn.com/soccer/blog/the-match/60/post/3151551/var-creates-as-much-confusion-as-clarity-in-confederations-cup-final, külastatud 17. märts, 2021.

Esimesed suurliigad, kus hakati videokohtunikku kasutama, olid Saksamaa kõrgliiga ja Itaalia kõrgliiga 2017–18 hooajal.Kohli, Siddharth. 2017. VAR: The good, the bad and the ugly. Kättesaadav https://edition.cnn.com/2017/07/04/football/video-assistant-referee-technology-var-chris-foy/index.html, külastatud 17. märts, 2021. 

3. märtsil 2018. aastal kirjutas Rahvusvaheline Jalgpalli Nõukogu videokohtuniku ametlikult jalgpallireeglitesse. Nõukogu sekretär Lukas Brud lisas, et staadionidel on internet olemas ja kõik saavad näha, mis toimub, välja arvatud kohtunik, kuid tema on ainuke, kes tegelikult seda nägema peaks. Brud tahtis, et kohtunikud oleksid kaitstud vigade eest, mida kõik kohe näevad. Videokohtuniku töö täitis oma eesmärki, sest üle 800 kohtumisel, kus videokohtunikku kasutati, tõusis kohtunike otsuste täpsus 93 protsendilt 99 protsendini. Keskmiselt kasutati ülevaatust vähem kui viis korda ja aega läks selleks vähem kui 90 sekundit.

2018. aasta maailmameistrivõistlustel kasutati videokohtunikke edukalt ning hea tagasisidega. Conway, Richard. 2018. VAR: Video assistant referees set to be used at 2018 World Cup in Russia. Kättesaadavhttps://www.bbc.com/sport/football/43269186, külastatud 17. märts 2021.Terve turniiri vältel anti välja neli punast kaarti; nii vähe punaseid kaarte ei ole pärast 1978. aastat maailmameistrivõistlustel antudki.Sen, Debayan. 2018. World Cup by the numbers - 169 goals, 29 penalties, 10 late winners, 4 red cards. Kättesaadav https://www.espn.co.uk/football/fifa-world-cup/4/blog/post/3567494/fifa-world-cup-by-the-numbers-most-goals-in-the-knockoutspogba-first-ever-united-player-to-score-in-final, külastatud 17. märts, 2021.

Videokohtunikku kasutati Hispaania kõrgliigas esimest korda 2018–19 hooajal.Casamayor, Jordi. 2018. Tebas: With VAR, there will be more fairness in football. Kättesaadav https://www.marca.com/en/football/spanish-football/2018/03/02/5a996dfc22601de9518b464f.html, külastatud 17. märts, 2021. Inglise kõrgliiga otsustas videokohtunikku kasutama hakata 2019–20 hooajal.Premier League. 2020. What's new in 2020/21: Application of VAR. Kättesaadav https://www.premierleague.com/news/1816257#:~:text=Video%20Assistant%20Referees%20(VAR)%20will,responsibility%20of%20VAR%20to%20FIFA., külastatud märts 2021.

UEFA Meistrite Liiga hakkas videokohtunikku kasutama 2019–20 hooajal.BBC Sport. 2018. Champions League: VAR to be introduced in 2019-20 season. Kättesaadav https://www.bbc.com/sport/football/45665012, külastatud märts 2021.

 Eesti kohtunikud 
Ainuke Eesti kohtunik, kes on väljakukohtunikuna läbinud VAR-i koolituse, on Kristo Tohver. Tohver on UEFA esimese kategooria kohtunik.

2020. aasta augustis vilistas Kristo Tohver koos abikohtunike Silver Kõivu ja Sten Klaaseniga Saudi Araabia kõrgliiga kohtumist Al-Hazem FC ja Al-Adalah FC vahel. Lisaks neile olid kohtuniketiimis ka kohalik neljas kohtunik Turki Al-Khudair ja videokohtunik Piotr Lasyki. 

Tohver kasutas videoekraani abil ülevaatust kaks korda ja mäng lõppes Al-Adalah FC 2 : 1 võiduga.Eesti Jalgpalliliit. 2020. Eesti kohtunikud kasutasid esmakordselt VAR-i. Kättesaadav https://jalgpall.ee/ejl/uudised/eesti-kohtunikud-kasutasid-esmakordselt-var-i-n17626?siteacc=ejl, külastatud märts 2021.

 Viited 


Kategooria:Video